CELEX: 32016D2059
Language: ro
Date: 2016-11-23 00:00:00
Title: Decizia de punere în aplicare (UE, Euratom) 2016/2059 a Comisiei din 23 noiembrie 2016 de modificare a Deciziei 90/177/Euratom, CEE de autorizare a Belgiei să nu țină seama de anumite categorii de operațiuni și să utilizeze anumite estimări aproximative pentru calculul bazei resurselor proprii TVA [notificată cu numărul C(2016) 7398]

25.11.2016   
               
               
                  RO
               
               
                  Jurnalul Oficial al Uniunii Europene
               
               
                  L 319/40
               
            DECIZIA DE PUNERE ÎN APLICARE (UE, Euratom) 2016/2059 A COMISIEI
      din 23 noiembrie 2016
      de modificare a Deciziei 90/177/Euratom, CEE de autorizare a Belgiei să nu țină seama de anumite categorii de operațiuni și să utilizeze anumite estimări aproximative pentru calculul bazei resurselor proprii TVA
      
         
            [notificată cu numărul C(2016) 7398]
         
      
      (Numai textele în limbile franceză și neerlandeză sunt autentice)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Tratatul de instituire a Comunității Europene a Energiei Atomice,
      având în vedere Regulamentul (CEE, Euratom) nr. 1553/89 al Consiliului din 29 mai 1989 privind regimul unitar definitiv de colectare a resurselor proprii provenite din taxa pe valoarea adăugată (1), în special articolul 6 alineatul (3) a doua liniuță,
      după consultarea Comitetului consultativ privind resursele proprii,
      întrucât:
      
                  (1)
               
               
                  În temeiul articolului 370 din Directiva 2006/112/CE a Consiliului (2), Belgia poate continua să impoziteze operațiunile enumerate în anexa X partea A, în condițiile aplicabile în statul membru în cauză la 1 ianuarie 1978. În temeiul articolului 371 din aceeași directivă, Belgia poate continua să scutească operațiunile enumerate în anexa X partea B, în condițiile aplicabile în statul membru în cauză la 1 ianuarie 1978; operațiunile respective trebuie luate în considerare pentru determinarea bazei resurselor proprii TVA.
               
            
                  (2)
               
               
                  Prin Decizia 90/177/Euratom, CEE a Comisiei (3), Belgia deține autorizări de a utiliza estimări aproximative pentru operațiunile prevăzute în anexa X partea A punctele 1 și 4 și pentru operațiunile prevăzute în anexa X partea B punctele 2 și 9 la Directiva 2006/112/CE.
               
            
                  (3)
               
               
                  În scrisoarea sa din 27 aprilie 2016 (4), Belgia a solicitat retragerea autorizărilor sale pentru calculul bazei resurselor proprii TVA pentru operațiunile prevăzute în anexa X partea A punctul 4 și în anexa X partea B punctul 2 la Directiva 2006/112/CE, întrucât acestea nu mai sunt necesare ca urmare a modificărilor survenite în legislația națională cu efect de la 1 mai și, respectiv, de la 1 ianuarie 2014. De asemenea, Belgia a solicitat noi autorizări de a utiliza estimări aproximative pentru calculul bazei resurselor proprii TVA pentru operațiunile prevăzute în anexa X partea B punctele 11 și 12 la Directiva 2006/112/CE, întrucât nu sunt disponibile date exacte. Cele două autorizări anterioare ar trebui retrase și ar trebui acordate cele două noi autorizări solicitate de Belgia.
               
            
                  (4)
               
               
                  În scrisoarea sa din 27 aprilie 2016 (5), Belgia a solicitat autorizarea de a utiliza un procent fix din baza intermediară pentru calculul bazei resurselor proprii TVA pentru operațiunile prevăzute în anexa X partea A punctul 1. De asemenea, Belgia a solicitat completarea procentului său fix din baza intermediară pentru calculul bazei resurselor proprii TVA pentru operațiunile prevăzute în anexa X partea B punctul 9, datorită adăugării unei componente. Belgia a arătat că procentele istorice au rămas stabile în timp. Prin urmare, Belgia ar trebui să fie autorizată să calculeze baza resurselor proprii TVA utilizând procente fixe, în conformitate cu solicitarea formulată în scrisoarea sa.
               
            
                  (5)
               
               
                  Din motive de transparență și de securitate juridică, este oportun să se limiteze în timp aplicabilitatea acestor autorizări.
               
            
                  (6)
               
               
                  Așadar, este oportun să se modifice Decizia 90/177/Euratom, CEE în consecință,
               
            ADOPTĂ PREZENTA DECIZIE:
      Articolul 1
      Decizia 90/177/Euratom, CEE se modifică după cum urmează:
      
                  1.
               
               
                  punctele 1 și 2 de la articolul 2 se abrogă;
               
            
                  2.
               
               
                  la articolul 2, se introduce următorul punct 5:
                  
                              „5.
                           
                           
                              livrarea, modificarea, repararea, întreținerea și închirierea aeronavelor utilizate de instituțiile de stat, inclusiv echipamentele încorporate sau utilizate în aceste aeronave [anexa X partea B punctul 11 la Directiva 2006/112/CE (*1)];
                           
                        
                     (*1)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, 11.12.2006, p. 1).”;"
						
               
            
                  3.
               
               
                  la articolul 2, se introduce următorul punct 6:
                  
                              „6.
                           
                           
                              livrarea, modificarea, repararea, întreținerea și navlosirea navelor de război (anexa X partea B punctul 12 la Directiva 2006/112/CE).”;
                           
                        
            
                  4.
               
               
                  articolul 2a se înlocuiește cu următorul text:
                  „Articolul 2a
                  Prin derogare de la articolul 2 alineatul (4) din prezenta decizie, în scopul calculării bazei resurselor proprii TVA pentru perioada cuprinsă între 1 ianuarie 2014 și 31 decembrie 2015, Belgia este autorizată să utilizeze procentul de 0,21 % din baza intermediară în ceea ce privește anumite operațiuni prevăzute în anexa X partea B punctul 9 (clădiri și terenuri de construcție vândute separat) la Directiva 2006/112/CE, iar în scopul calculării bazei resurselor proprii TVA pentru perioada cuprinsă între 1 ianuarie 2016 și 31 decembrie 2020, Belgia este autorizată să utilizeze procentul de 0,45 % din baza intermediară în ceea ce privește operațiunile prevăzute în anexa X partea B punctul 9 (clădiri și terenuri de construcție) la Directiva 2006/112/CE.”;
               
            
                  5.
               
               
                  se introduce următorul articol 2b:
                  „Articolul 2b
                  În scopul calculării bazei resurselor proprii TVA pentru perioada cuprinsă între 1 ianuarie 2016 și 31 decembrie 2020, Belgia este autorizată să utilizeze procentul de – 0,02 % din baza intermediară în ceea ce privește operațiunile prevăzute în anexa X partea A punctul 1 (tehnicieni dentari) la Directiva 2006/112/CE.”
               
            Articolul 2
      Prezenta decizie se adresează Regatului Belgiei.
      
         Adoptată la Bruxelles, 23 noiembrie 2016.
         
            
               Pentru Comisie
            
            Kristalina GEORGIEVA
            
               Vicepreședinte
            
         
      
      
         (1)  JO L 155, 7.6.1989, p. 9.
      
         (2)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, 11.12.2006, p. 1).
      
         (3)  Decizia 90/177/Euratom, CEE a Comisiei din 23 martie 1990 de autorizare a Belgiei să nu țină seama de anumite categorii de operațiuni și să utilizeze anumite estimări aproximative pentru calculul bazei resurselor proprii TVA (JO L 99, 19.4.1990, p. 24).
      
         (4)  Ares(2016)2001157.
      
         (5)  Ares(2016)2001351.